title: ناميبيا
text: لأراضي د ناميبيا كانت مسكونة من شحال هادي من بزاف د لقبايل منهم السان و الدامارا و الناما. ف لقرن 14، جاو قبايل خرا من لبانطو (ف لوقت د لهجرة د لبانطو) اللي تاهوما سكنو ف لمنطقة، و ولاّو هوما لأغلبية د السكان. ف 1884، ستعمرات ألمانيا لمنطقة، و بقات فيها تال مورا لحرب لعالمية اللولا. ف 1920، عطات لعصبة د لأمم لحكيم د لبلاد لجنوب إفريقيا، اللي حتلاّتها و طبقات فيها النضام د التفريق لعنصري (لأپارتهايد)، اللي كان مطبّق تا فيها. من مورا حرب بداوها الناميبيين، خدات لبلاد لإستقلال ديالها نهار 21 مارس 1990. دارت لبلاد الدستور ديالها ف نفس لعام، والنضام د لحكيم ديالها جمهوري.